**Канспект вучэбнага занятку**

**па вучэбным прадмеце “Мая Радзіма – Беларусь”**

**у ІV класе**

Лазарчык Галіна Іванаўна

настаўнік пачатковых класаў

**Тэма**: “Песняры роднай мовы і Бацькаўшчыны”

**Мэта:** плануецца што к канцу ўрока вучні ўсвядомяць ролю Ф.Багушэвіча ў захаванні роднай мовы, азнаёмяцца з творчасцю народных паэтаў Беларусі.

**Задачы асобаснага развіцця**:

* садзейнічаць усведамленню вучнямі ролі Ф. Багушэвіча ў захаванні

роднай мовы і значнасці беларускай мовы як дзяржаўнай, азнаямленню з творчасцю народных паэтаў Беларусі і творчасцю Уладзіміра Мулявіна;

* садзейнічаць развіццю ў вучняў навыку работы з картай, падручнікам, атласам;
* ствараць умовы для выхавання паважлівых адносін да духоўнай спадчыны нашага народа, патрыятызму, пачуцця гонару за славутых людзей нашай Бацькаўшчыны;

**Тып урока:** камбінаваны.

**Абсталяванне:** падручнік, прэзентацыя “Песняры роднай мовы і Бацькаўшчыны”, аўдыязапіс з урыўкамі беларускіх песень (“Слуцкія ткачыхі” на верш М. Багдановіча, “Мой родны кут” на верш Я. Коласа, “Зорка Венера” на верш М. Багдановіча, “Спадчына” на верш Я. Купалы).

**Ход урока**

**Ⅰ. Арганiзацыйны момант.**

Вось і зноў звініць званок,

Запрашае нас на ўрок.

Добры дзень! Я вас вітаю,

Да заняткаў запрашаю.

Наш урок хай будзе плённым,

І цікавым, і натхнёным!

Поспехаў я вам жадаю,

Калі што – я паспрыяю!

* Жадаю вам працаваць на ўроку з добрым настроем. І спадзяюся, што вы будзеце *(****на слайдзе*** *– запіс):*

**У** – уважлівыя

**Р** – разумныя

**О** – добразычлівыя

**К** – кемлівыя.

**ІІ. Актуалізацыя ведаў. Праверка дамашняга задання.**

**Тэст. Дадатак 1.**

**Калектыўная работа*.*** У адных вучняў ляжаць карткі з заданнямі, у другіх з адказамі. Паслухайце апісанне тэатра і па апісанні вызначце, пра які тэатр ідзе гаворка. Зачытайце правільны адказ.

|  |
| --- |
| **1 .** Сцэна аздаблялася тканінай, каляровай паперай, фігуркамі з тоненькіх палачак і нагадвала балкон, на якім адбывалася дзеянне. На задніку сцэны маляваліся абразы, крыжы, зоркі, кампазіцыі на біблейскія тэмы.У ролі галоўных герояў выступалі Цар Ірад (сімвал злосці), Чорт, Анёл, Баба, Мужык, Каза, Мядзведзь. Многія гады адзінай пастаноўкай была п’еса “Цар Ірад”. ***(батлейка – лялечны тэатр).*** |
| 2. У гэтым уласным тэатры была вялікая зала ў форме амфітэатра. Ён змяшчаў столькі гледачоў, колькі цяпер змяшчае Палац спорту ў Мінску. Сцэна была адгароджана ад залы тканай жоўтай заслонкай. З двух бакоў ад сцэны – хары. Тут змяшчаліся спевакі – капэла. Залу асвятлялі 53 металічныя ліхтары. Усяго ў тэатры было 350 акцёраў, 50 з якіх вучыліся ў Італіі. (***аматарскі***[***тэатр са свецкім рэпертуарам***](http://shkola.of.by/bujnicki-ignat-cyarenceevich.html) ***у Нясвіжы)*** |
| **3.** Тэатр пабудавалі з цэглы. Гэта быў масіўны прамавугольны будынак з вялікай глыбокай сцэнай. Тэатр меў вялікія двухстворкавыя дзверы, праз якія глядач трапляў у партэр, а ў залы ў абодва бакі ішлі драўляныя сходы да лож. Найбольш прывабнай была цэнтральная ложа, упрыгожаная арнаментальным бардзюрам. Кожная ложа мела паркетную падлогу і невялікі камін. Вялікую цікавасць выклікала сцэна, якая дзялілася ўпоперак: пярэдняя прызначалася для артыстаў, а задняя - на выпадак неабходнасці паказу караблёў. Па сапраўднай вадзе лодкі выплывалі на сцэну. ***(тэатр Міхаіла Казіміра Агінскага ў Слоніме).*** |

**ІІІ. Паведамленне тэмы ўрока. Вызначэнне мэты ўрока.**

***1. “Чароўны куфэрачак”.***

− Каб даведацца, пра што мы будзем далей гаварыць на ўроку, паспрабуйце здагадацца, што ляжыць у гэтым чароўным куфэрачку “Гэта вялікі народны скарб. Яго нельга не паважаць, як нельга не паважаць родны народ" . *(Родная мова).*

-Дзе вы можаце пачуць родную мову? *(У школе на уроках, рэдка на вуліцы)*

-Што трэба, каб вы, вашы родныя, сябры пачалі размаўляць на беларускай мове кожны дзень? (*Трэба каб кожны разумеў, што вельмі важна гаварыць на роднай мове*.)

-Тэма ўрока “Песняры роднай мовы і Бацькаўшчыны”. Як вы разумееце тэму урока?

- Каго можна назваць песняром роднай мовы і Бацькаўшчыны?

- Скажыце, што б вы хацелі даведацца па гэтай тэме? *(адказы вучняў)*

План урока

1. Францішак Багушэвіч
2. Янка Купала і Якуб Колас
3. Уладзімір Мулявін
4. Дзень беларускага пісьменства

**ІV. Работа над новым матэрыялам ( работа па падручніку на с.95-99).**

1. Чытанне тэксту падручніка.
2. Прагляд прэзентацыі.
3. Адказаць на пытанні пра Ф. Багушэвіча па плане:

* Дзе і калі жыў?
* Дзе вучыўся і працаваў?
* Вядомы зборнік вершаў.
* Чаму паэт узяў псеўданім Мацей Бурачок?
* Ці можам назваць яго песняром роднай мовы і Бацькаўшчыны? Чаму?

Прачытаць вядомае выказванне Ф. Багушэвіча пра родную мову.

1. Чытанне тэксту с.96-97.
2. Прагляд прэзентацыі
3. Слуханне вершаў
4. Падрыхтаваць паведамленні (2-3 хвіліны) пра ўклад у развіццё беларускай мовы Я. Коласа і Я. Купалы па плане:

* Дзе і калі жылі?
* Дзе вучыліся і працавалі?
* Вядомыя вершы, зборнікі вершаў.
* Чаму паэты ўзялі такія псеўданімы?
* Ці можам назваць іх песнярамі роднай мовы і Бацькаўшчыны? Чаму?

Творчасць Янкі Купалы і Якуба Коласа – гэта тыя вежы, з якіх мы, беларусы, бачым цэлы свет, і па якіх свет бачыць нас”, – так трапна вызначыў ролю нашых славутых песняроў беларускі паэт, празаік, перакладчык Віктар Шніп. І з гэтым цяжка не пагадзіцца. Янка Купала і Якуб Колас пры жыцці паспелі адчуць народную любоў і ўдзячнасць. Жыццё неаднойчы спрабавала іх на адданасць Бацькаўшчыне, і той рэдкі талент, які даў ім Бог, дапамог ім застацца дзвюма яснымі, чыстымі, нібы слязінкі, зоркамі, што ззяюць на творчым небасхіле нашай планеты, зоркамі з простымі беларускімі імёнамі – Янка Купала і Якуб Колас.

1. Прагляд прэзентацыі
2. Слуханне вершаў

3.Падрыхтаваць паведамленне (2-3 хвіліны) пра ўклад у развіццё беларускай мовы У. Мулявіна па плане:

* Дзе і калі жыў і працаваў?
* Вядомыя песні.
* Ці можам назваць яго песняром роднай мовы і Бацькаўшчыны? Чаму?

**Паведамленне пра Дзень беларускага пісьменства.**

Дзень беларускага пісьменства праводзіцца штогод у першую нядзелю верасня. Свята прадугледжвае паказ адзінства беларускага друкаванага слова з гісторыяй і культурай беларускага народа, адлюстраванне гістарычнага шляху пісьменства і друку ў Беларусі. Традыцыйна Дзень беларускага пісьменства праходзіць у гарадах, якія з’яўляюцца гістарычнымі цэнтрамі культуры, навукі, літаратуры і кнігадрукавання.

Упершыню, у 1994 годзе, святочныя мерапрыемствы адбыліся ў старажытным горадзе Полацку. У 2017 годзе сталіцай свята, прымеркаванага да 500-годдзя беларускага кнігадрукавання, стаў старажытны Полацк — родны горад беларускага асветніка і першадрукара Францыска Скарыны.

У рамках свята ўдзельнікі і госці могуць азнаёміцца з новымі кніжнымі выданнямі, сустрэцца з беларускімі і замежнымі літаратарамі, журналістамі, выдаўцамі, паслухаць выступленні паэтаў і пісьменнікаў, творчых калектываў і выканаўцаў. Таксама па традыцыі на Дні беларускага пісьменства праходзіць узнагароджанне пераможцаў конкурсу на лепшыя літаратурныя творы года, праходзіць навукова-практычная канферэнцыя і шэраг іншых мерапрыемстваў.

Прагляд прэзентацыі

**V .Замацаванне вывучанага матэрыялу.**

1. Гутарка па прачытаным.

-Да чаго заклікаў ФранцішакБагушэвіч?

-Навошта Уладзімір Мулявін спецыяльна вывучыў беларускую мову, а яго слухачы набывалі беларуска-рускія слоўнікі?

-Чаму Дні беларускага пісьменства неаднойчы адзначаліся ў Полацку?

2. Заданне “Слова”

-Паглядзіце на дошку.Са сказаў уцяклі словы.Трэба знайсці гэтыя словы.

-Якое слова ўставім у першы сказ?

Беларуская мова з’яўляецца    \_\_\_\_\_\_\_ у Рэспубліцы Беларусь.

Беларуская мова вывучаецца ў  .

На беларускай мове выдаюцца  .

На беларускай мове вядуцца  .

.

**VІ.Падвядзенне вынікаў урока.**

* Якую мэту мы з вамі ставілі на пачатку ўрока?

- Ці дасягнулі яе?

- Вернемся да ключавога пытання сеняшняга ўроку. - Як думаеце, чаму на помніку беларускаму паэту Францішку Багушэвічу напісана “Не пакідайце ж нашай мовы беларускай, каб не ўмёрлі!” Што асабіста вы можаце зрабіць для таго, каб наша мова гучала паўсядзённа? (Адказы дзяцей.)

**VІ**І**.Кантрольна-ацэначны этап**

* Сёння на ўроку вы працавалі вельмі старанна, актыўна, выконвалі шмат розных заданняў, таму ваша праца і старанні будуць абавязкова ацэнены.
* На пачатку ўрока мы з вамі выконвалі тэставае заданне па тэме мінулага ўрока. За работу на ўроку дабаўлю 1 бал маім памочнікам, якія рыхтавалі паведамленні *(можна дабавіць таксама па 1-2 балы іншым вучням, якія актыўна працавалі напряцягу ўсяго ўрока)*.

**VІІІ. Рэфлексія.**

Вось і завяршыўся наш урок. Яшчэ хочацца выслухаць вас: цікава вам было на ўроку ці не, карысным быў урок ці не вельмі.

Прадоўжыце, калі ласка, фразы *(запіс на дошцы):*

*Вярнуўшыся дамоў, я раскажу…*

*Мне запомнілася…*

*Я сёння даведаўся…*

*Мне было цікава…*

**ІХ. Дамашняе заданне.** с.95 -100 ( падрыхтаваць паведамленне пра аднаго з песняроў роднай мовы)

**Дадатак 1**

**Тэст “Ад батлейкі – да паланэза”**

**Заданне 1**

У калядных прадстаўленнях батлеечнікі часцей за ўсё паказвалі:

1) сцэны нараджэння Хрыста і пакланення яму пастухоў і каралёў-вешчуноў.

2) сцэнкі з жыцця шляхты.

3) сцэнкі з жыцця простых людзей.

**Заданне 2**

Падбяры да імёнаў асоб, якія ўнеслі значны ўклад у развіццё тэатральнага мастацтва, назвы месцаў, дзе знаходзіліся заснаваныя ім тэатры.

Вызнач адпаведнасць для ўсіх 3 варыянтаў адказу:

1) Слонім

2) Нясвіж

3) Полацк

\_\_ Францішка Уршуля Радзівіл

\_\_ Сімяон Полацкі

\_\_ Міхал Казімір Агінскі

**Заданне 3**

Якія персанажы не прымалі ўдзел у батлеечных сцэнках?

Выберы некалькі з 5 варыянтаў адказу:

1) анёл

2) мужык

3) індус

4) тыгр

5) цар

**Заданне 4**

Беларускія магнаты, якія арганізавалі тэатр у сваім маёнтку ў г. Нясвіжы:

Выберы адзін з 3 варыянтаў адказу:

1) Радзівілы

2) Сапегі

3) Агінскія

**Заданне 5**

З якога стагоддзя вядомы батлейкі на беларускіх землях?

Выберы адзін з 4 варыянтаў адказу:

1) 18 ст.

2) 15 ст.

3) 16 ст.

4) 17 ст.

**Заданне 6**

Як называўся народны лялечны тэатр?

*Запішы адказ:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 7**

Пра які тэатр гаворыцца:

"На сцэне маглі змясціцца некалькі соцень акцёраў, коннікі. Пры неабходнасці значная частка сцэны затаплялася вадой, і па ёй плавалі сапраўдныя лодкі".

*Выберы адзін з 4 варыянтаў адказу:*

1) нясвіжскі

2) шклоўскі

3) слонімскі

4) полацкі

**Заданне 8**

Як называўся знакаміты паланэз М. К. Агінскага?

*Выберы некалькі з 3 варыянтаў адказу:*

1) "Развітанне з Радзімай"

2) "Сустрэча з Радзімай"

3) "Радзіма мая дарагая"